## Rješenje Ustavnog suda Republike Hrvatske broj u-viii-466/1995. od 5. srpnja 1995

### NN 47/1995 (12.7.1995.), Rješenje Ustavnog suda Republike Hrvatske broj u-viii-466/1995. od 5. srpnja 1995

# USTAVNI SUD REPUBLIKE HRVATSKE

Ustavni sud Republike Hrvatske u sastavu Jadranko Crnić predsjednik
Suda, te suci Zdravko Bartovčak, prof. dr. Velimir Belajec, dr. Nikola
Filipović, Ante Jelavić Mitrović, mr. Vojislav Kučeković, Jurica Malčić,
mr. Hrvoje Momčinović, Ivan Marijan Severinac, Milan Vuković i Mladen Žuvela,
rješavajući o prijedlogu G.I. d.d. iz Z. za privremenu obustavu izvršenja
presude, na sjednici Suda održanoj dana 5. srpnja 1995. godine, donio je
slijedeće

## RJEŠENJE

### USTAVNOG SUDA REPUBLIKE HRVATSKE BROJ U-VIII-466/1995. OD 5. SRPNJA 1995

1. Odbija se prijedlog za privremenu obustavu izvršenja presude Općinskog
suda u Z. broj: Pn-758/1993. od 14. prosinca 1993. godine.

2. Ovo će se rješenje objaviti u "Narodnim novinama".

#### Obrazloženje:

G. I. d.d. iz Z., po punomoćniku B. F., odvjetniku iz Z. podnio je prijedlog
za privremenu obustavu izvršenja pravomoćne sudske presude navedene u izreci,
kojom je predlagatelj ob vezan na isplatu iznosa od 70.000,00 kn sa zateznim
kamatama a na ime naknade štete.

Prijedlog za privremenu obustavu izvršenja podnijet je na temelju odredbi
članka 18. Ustavnog zakona o Ustavnom suda Republike Hrvatske ("Narodne
novine", br.13/91- nastavno Ustavni zakon), a u svezi rješenja Suda
broj: U-1-1010/1994. od 15. ožujka 1995. ("Narodne novine", br.19/95),
kojim je pokrenut postupak za ocjenu ustavnosti Zakona o javnom informiranju,
a zbog postojanja osnovane sumnje u ustavnost postupka donošenja tog Zakona.

Iz navoda prijedloga te sadržaja obrazloženja pravomoćne prvostupanjske
(i u žalbenom postupku donijete drugostupanjske) presude, proizlazi da
je predlagatelj, kao tuženik u sporu radi naknade štete, obvezan na isplatu
navedenog novčanog iz nosa zbog navoda u tekstu članka sadržanog u tjedniku
"G." koji izdaje predlagatelj, a objavljenog u nakladi od 123.000
primjeraka.

U prijedlogu, uz navedenu činjenicu o pokretanju postupk za ocjenu ustavnosti
Zakona o javnom informiranju, predlagatelj upućuje da bi, izvršenjem navedene
pravomoćne presude, za njega mogle nastupiti teško otklonjive posljedice
koje bi mogl dovesti u pitanje redovito izlaženje navedenog tjednika. Nastavno
upućuje da iz činjenice da se tužiteljica u sporu, okončanom pravomoćnom
presudom, poslužila tzv. "siromaškim pravom" proizlazi sumnja
da bi predlagatelju, u eventalnom budućem postupku protuizvršenja, mogao
biti vraćen plaćeni iznos. Konačno, upućuje i na nesuspenzivnost prigovora
protiv rješenja o izvršenju u sudskom izvršnom postupku, što također opravdav
podnijeti prijedlog.

Nakon analize i ocjena navoda prijedloga te sadržaja obrazloženja navedenih
sudskih presuda, ocjena je Suda da prijedlog nije osnovan.

U skladu s navedenom odredbom Ustavnog zakona, Sud može privremeno obustaviti
izvršenje pojedinačnih akata ili radnji koje se poduzimaju na osnovi zakona
ili drugog propisa, ustavnost ili zakonitost kojih se ocjenjuje, ako bi
njihovim izvršenjem mogle nastupiti teško otklonjive posljedice.

Činjenica da je Ustavni sud Republike Hrvatske citiranim rješenjem pokrenuo
postupak ocjene ustavnosti Zakona o javnom informiranju, sama za sebe nije
dovoljna za donošenje rješenja o privremenoj obustavi izvršenja.

Stoga Sud ocjenjuje, po predlagatelju navedene postojeće i očekivane
posljedice kao i stupanj vjerojatnosti teškoća u eventualnbm otklanjanju
tih posljedica. Upravo takvom ocjenom Sud je došao do stajališta da nisu
ispunjene pretpostavke za donošenje rješenja o privremenoj obustavi izvršenja
pravomoćne sudske presude.

Članak 18. Ustavnog zakona, uz temeljni uvjet, a to je postupak ocjene
ustavnosti, daje još dva uvjeta: očekivano nastupanje posljedica zbog izvršenja
i očekivano teško otklanjanje nastupjele posljedice.

Dio navoda prijedloga, glede očekivanog nastupa posljedice izvršenja,
sadrži apstraktnu (teorijsku) mogućnost, koju predlagatelj veže uz svoj
izračun, zateznih kamata na dosuđeni iznos s temelja naknade štete, da
bi na strani predlagatelja nastao gubitak koji bi doveo u pitanje, možda,
i redovitost izdavanja tjednika "G".

Ocjena je Suda da takva mogućnost, koju iznosi predlagatelj i veže uz
kamatni obračun, nije u tolikoj mjeri učinjena vjerojatnom da bi bila dovoljna
za donošenje predloženog rješenja.

Dio navoda prijedloga, glede očekivane teškoće otklonjivosti posljedice
nastale izvršenjem, također po ocjeni Suda ne utemeljuju prijedlog za privremenu
obustavu izvršenja.

Naime, teškoću otklonjivosti posljedice predlagatelj veže uz tzv. "siromaško
pravo". Ovaj naziv, koji u stvari, označava institut parničkog procesnog
prava koji se odnosi na oslobođenje od plaćanja troškova postupka pod zakonom
određenim uvjetima, u konkretnom je slučaju primijenjen prema parničkom
protivniku podnositelja prijedloga u sudskom postupku koji je prethodio
tom prijedlogu, a na način da je isti oslobođen dužnosti plaćanja sudskih
pristojbi.

Vezati uz činjenicu oslobađanja od dužnosti plaćanja sudskih pristojbi
tešku otklonjivost posljedice, eventualno nastale izvršenjem, a što čini
predlagatelj, nije dovoljno za donošenje rješenja o privremenoj obustavi
izvršenja.

Okolnost što je protustranka, predlagatelju u sudskom sporu, oslobođena
dužnosti nadoknade parničnog troška i to samo plaćanja sudskih pristojbi,
još ne znači i njezinu nemogućnost eventualno vratiti iznose koji su joj
dosuđeni.

Ovo tim više, što se odluka o tome treba li stranci priznati tzv. "siromaško
pravo", donosi ne samo na temelju okolnosti koje su vezane uz imovno
stanje stranke, već i na temelju drugih okolnosti, primjerice, visina vrijednosti
predmeta spora.

Uslijed svega navedenog, ocjena je Suda da nisu ispunjeni uvjeti za
donošenje rješenja o privremenoj obustavi izvršenja.

Stoga je Sud, temeljem članka 18. Ustavnog zakona, riješio kao pod točkom
1. izreke.

Odluka o objavi pod točkom 2. izreke, temelji se na odredbi članka 20.
stavak 1. Ustavnog zakona.

Broj: U-VIII-466/1995.

Zagreb, 5. srpnja 1995.

USTAVNI SUD REPUBLIKE HRVATSKE

Predsjednik

**Jadranko Crnić**, v. r.

Rješenje, NN 47/1995-986
Opći uvjeti korištenjaZaštita privatnosti[Pristup podatcima](/data_access_hr.aspx)[ELI](/about_eli_hr.aspx)

©2026. g. Narodne novine d.d.

, izrada [Novena d.o.o.](http://novena.hr/)